Komisijos reglamentas (EEB) Nr. 1959/93,
1993 m. liepos 19 d.
iš dalies keičiantis Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo bei Komisijos reglamentą (EEB) Nr. 3565/88 dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos mėn. 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1667/93 [2], ypač į jo 9 straipsnį,
kadangi Reglamentu (EEB) Nr. 2658/87 nustatyta prekių nomenklatūra, toliau vadinama Kombinuotąja nomenklatūra, naudojama tiek Bendrijos bendrajame muitų tarife, tiek ir jos užsienio prekybos statistikoje;
kadangi siekiant užtikrinti vienodą Kombinuotosios nomenklatūros taikymą būtina priimti nuostatas dėl to, kaip turi būti klasifikuojami KN kodo 29372200 pozicijoje klasifikuojami halogenizuoti antinksčių žievės hormonų dariniai; kadangi tai nustatanti papildoma pastaba turėtų būti įterpta į Kombinuotosios nomenklatūros 29 skyrių; kadangi atitinkamai turėtų būti pakeistas Reglamentas (EEB) Nr. 2658/87;
kadangi šis reglamentas nėra susijęs su mometazono furoato (INNM) produktu, kuris yra antrasis produktas, nurodytas Komisijos reglamento (EEB) Nr. 3565/88 [3] priede; kadangi todėl pastarasis reglamentas turėtų būti atitinkamai iš dalies pakeistas;
kadangi šio reglamento nuostatos atitinka Nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Į prie reglamento (EEB) Nr. 2658/87 pridėtos Kombinuotosios nomenklatūros 29 skyrių įterpiama papildoma pastaba:
"Papildoma pastaba
1. Subpozicijoje 29372200 frazė "antinksčių žievės hormonai" - tai natūralūs arba susintetinti antinksčių žievės hormonai ir jų dariniai, jei pastarieji išlaiko hormonų veiklą."
2 straipsnis
Iš prie Reglamento (EEB) Nr. 3565/88 pridėtos lentelės su 2 straipsniu (mometazono furoatu (INNM) susijęs įrašas išbraukiamas.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 19 d.